pythainlp/thai-wiki-dataset-v3 huggingface dataset:
เซาท์เวสต์แอร์ไลน์

เซาท์เวสต์แอร์ไลน์ (Southwest Airlines) เป็นสายการบินต้นทุนต่ำสัญชาติอเมริกัน ที่ตั้งอยู่ในเมืองแดลลาส รัฐเท็กซัส ซึ่งขึ้นชื่อในเรื่องค่าโดยสารราคาถูก สายการบินเริ่มดำเนินการในปี ค.ศ. 1971 เซาท์เวสต์ให้บริการเที่ยวบินไปยังจุดหมายปลายทางหลายร้อยแห่งในสหรัฐอเมริกา, ทะเลแคริบเบียนและเม็กซิโก
ในวันที่ 28 ธันวาคม ค.ศ. 2013 เซาท์เวสต์แอร์ไลน์ ได้เข้าซื้อแอร์ทรานแอร์เวย์ก่อนยกเลิกการดำเนินงานทั้งหมดของแอร์ทราน หลายปีที่ผ่านมา เซาท์เวสต์เป็นสายการบินที่ใหญ่ที่สุดในสหรัฐอเมริกาโดยพิจารณาจากจำนวนผู้โดยสาร และเป็นสายการบินต้นทุนต่ำที่ใหญ่ที่สุดในสหรัฐในแง่ของจำนวนผู้โดยสาร
เซาท์เวสต์แอร์ไลน์มีพนักงานประมาณ 60,000 คนและให้บริการเที่ยวบินประมาณ 4,000 รอบต่อวันในช่วงฤดูท่องเที่ยว

== ประวัติ ==
เซาท์เวสต์แอร์ไลน์ ก่อตั้งขึ้นในปี ค.ศ. 1966 โดยเฮอร์เบิร์ต เคลเลเฮอร์ และโรลลิน คิง และในปี ค.ศ. 1967 สายการบินเซาท์เวสต์ถูกรวมเป็น บริษัท Air Southwest Co. พร้อมกับสายการบินอื่นอีกสามสาย เพื่อดำเนินการทางกฎหมาย ซึ่งคดีความต่าง ๆ ได้รับการแก้ไขในปี ค.ศ. 1970-1971
ในช่วงทศวรรษที่ 80 - 90 เซาท์เวสต์ได้เริ่มให้บริการเที่ยวบินไปยังเมืองต่าง ๆ เพิ่มเติม ทั้งภายในเท็กซัส ,รัฐใกล้เคียง และทั่วทั้งประเทศสหรัฐอเมริกา เซาท์เวสต์แอร์ไลน์ ทำกำไรเป็นเวลา 47 ปี ติดต่อกันตั้งแต่ ค.ศ. 1973 ถึง ค.ศ. 2019
== จุดหมายปลายทาง ==
ณ เดือนตุลาคม ปี ค.ศ. 2021 เซาท์เวสต์แอร์ไลน์ได้กำหนดเที่ยวบินไปยังจุดหมายปลายทางกว่า 121 แห่งใน 42 รัฐของสหรัฐอเมริกา, ปวยร์โตริโก, เม็กซิโก, อเมริกากลาง, และแคริบเบียน 
== ฝูงบิน ==
ณ เดือนธันวาคม ปี ค.ศ. 2021  เซาท์เวสต์แอร์ไลน์ให้บริการเครื่องบินดังต่อไปนี้
ไฟล์:Southwest Airlines Boeing 737-700 N231WN.jpg|737-700 ในลวดลาย "แคนยอน บลู" ที่เก่ากว่า
ไฟล์:Southwest Airlines Missouri One Taxiing at LAS.jpg|737-700 ในลวดลาย "มิสซูรีวัน"
ไฟล์:Southwest Airlines N8538V Taking Off From Mccarran Intl Airport.jpg|737-800
ไฟล์:N8704Q Southwest Airlines Boeing 737-8 MAX s-n 36988 (39732558911).jpg|737 MAX 8

=== ฝูงบินในอดีต ===
ข้อมูล ณ เดือนธันวาคม ปี ค.ศ. 2021
== อุบัติเหตุและอุบัติการณ์ ==
เซาท์เวสต์แอร์ไลน์มีอุบัติเหตุ 9 ครั้ง รวมถึงการสูญเสียอากาศยาน 2 ครั้ง สายการบินนี้ได้รับการยกย่องให้เป็นหนึ่งในสิบสายการบินที่ปลอดภัยที่สุดในโลกในปี ค.ศ. 2012

เที่ยวบินที่ 1455 ในเดือนมีนาคม ปี ค.ศ. 2000 เที่ยวบินที่ 1455 เกิดการไถลออกนอกทางวิ่ง ณ ท่าอากาศยานฮอลลีวู๊ด-เบอร์แบ็งค์ในแคลิฟอร์เนีย ส่งผลให้มีผู้ได้รับบาดเจ็บ 44 ราย จากผลการตรวจสอบพบว่า สาเหตุของอุบัติเหตุในครั้งนี้เกิดจากความผิดพลาดของนักบินและผู้ควบคุมการจราจรทางอากาศ
เที่ยวบินที่ 1248 ในเดือนธันวาคม ปี ค.ศ. 2005 เที่ยบินที่ 1248 ออกเดินทางจากบัลติมอร์ไปยังชิคาโก โบอิง 737-700 ได้ไถลออกนอกรันเวย์ที่ท่าอากาศยานมิดเวย์ ส่งผลห้มีผู้ได้รับบาดเจ็บและเสียชีวิต สาเหตุเกิดจากสภาพอากาศที่เลวร้ายจากพายุหิมะและความผิดพลาดของนักบิน
เที่ยวบินที่ 1380 ในเดือนเมษายน ปี ค.ศ. 2018 เที่ยวบินที่ 1380 ออกเดินทางไปยังแดลลาส-เลฟฟิลด์ โดยขณะบินอยู่เหนือเพนซิลเวเนีย เครื่องยนต์ของด้านซ้ายระเบิด ทำให้เครื่องบินต้องลงจอดฉุกเฉินที่ท่าอากาศยานนานาชาติฟิลาเดลเฟีย จากการระเบิด ส่งผลให้ผู้โดยสารหนึ่งถูกดึงออกไปภายนอกลำตัวเครื่องบินจากหน้าต่างที่เสียหาย และสุดท้ายแล้ว ผู้โดยสารท่านนี้ก็เสียชีวิตในที่สุด นับเป็นอุบัติเหตุครั้งแรกของสายการบินที่มีผู้เสียชีวิตจากอุบัติเหตุบนเที่ยวบิน
== อ้างอิง ==
สายการบิน
สายการบินสัญชาติอเมริกัน
สายการบินต้นทุนต่ำ
บริษัทของสหรัฐ
บริษัทที่ก่อตั้งในปี พ.ศ. 2510
วัดคลองเรียน

วัดคลองเรียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคอหงส์ อำเภอหาดใหญ่ จังหวัดสงขลา มีที่ดินตั้งวัดเนื้อที่ 16 ไร่
วัดคลองเรียนตั้งวัดเมื่อ พ.ศ. 2210 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2541 เดิมชื่อ วัดคลองเวียน เนื่องด้วยในอดีตเคยมีลำคลองเวียนรอบวัด ภายหลังเพี้ยนมาเป็น "วัดคลองเรียน" ด้านการศึกษา ทางวัดได้เปิดสอนพระปริยัติธรรมเริ่มตั้งแต่ พ.ศ. 2457 ยังได้จัดสร้างโรงเรียนประถมศึกษามอบให้แก่ทางราชการ
อาคารเสนาสนะที่สำคัญ ได้แก่ อุโบสถ ผนังภายนอกทาด้วยสีฟ้า วาดลวดลายเหมือนสวรรค์ ศาลาการเปรียญกว้าง 12 เมตร ยาว 20 เมตร กุฏิสงฆ์จำนวน 10 หลัง โครงสร้างเป็นอาคารไม้ ปูชนียวัตถุที่สำคัญ ได้แก่ พระพุทธรูปผสมยางไม้ปางมารวิชัย ชาวบ้านเรียกว่า หลวงพ่อเกตุแดง พระสังกัจจายน์ พระสีวลี พระพรหม
==รายนามเจ้าอาวาส==
หลวงพ่อปาน ปุญฺญมโน
พระชู ธมฺมทินฺโน พ.ศ. 2467–2470
พระเคียง ธมฺมโชโต พ.ศ.2471–2480
พระครูอนันตคณาภิวัฒน์ พ.ศ. 2481–2483
พระยก พ.ศ. 2484
พระครูปัญญาภิมัณฑ์ พ.ศ. 2485–2561
พระมหาสันชัย ฐิตเมโฐ ป.ธ.5  พ.ศ. 2563-ปัจจุบัน
== อ้างอิง ==
คลองเรียน
วัดแก้วฟ้ารังษี

วัดแก้วฟ้ารังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอกบินทร์บุรี จังหวัดปราจีนบุรี มีเนื้อที่วัดจำนวน 28 ไร่ 190 ตารางวา ปัจจุบันมีพระอธิการไพบูล ติกขฺปญฺโญ ดำรงตำแหน่งเจ้าอาวาสวัด
วัดแก้วฟ้ารังษีตั้งเมื่อ พ.ศ. 2302 ได้รับพระราชทานวิสุงคามสีมาเมื่อ พ.ศ. 2471 เดิมชื่อว่า วัดหนองรู ต่อมาได้เปลี่ยนชื่อมาเป็น "วัดแก้วฟ้ารังษี" เมื่อ พ.ศ. 2430 ในสมัยพระครูบรรหารกบินทร์เขตต์ (หลวงพ่อแก้ว) เจ้าคณะอำเภอกบินทร์บุรี บริเวณนี้ในอดีตเจ้าพระยาบดินทรเดชา (สิงห์ สิงหเสนี) ได้ใช้บริเวณวัดนี้เป็นกองบัญชาการตั้งแนวรบไล่ข้าศึกในระหว่างสงครามปราบเขมร และเป็นสถานที่สำหรับทำพิธีถือน้ำพิพัฒน์สัตยาของข้าราชการในหัวเมืองแถบนี้ วัดได้รับพระราชทานวิสุงคามสีมาครั้งหลังเมื่อวันที่ 2 กันยายน พ.ศ. 2553 ทางวัดได้ให้ราชการตั้งโรงเรียนในที่ดินวัด คือ โรงเรียนบรรหารวิทยา (โรงเรียนวัดแก้วฟ้ารังษี) โดยใช้ศาลาการเปรียญของวัดแก้วฟ้ารังษี เป็นที่ศึกษาเล่าเรียน
รูปแบบทางศิลปกรรม อุโบสถและพระพุทธรูปมีเค้าศิลปะลาวบ้าง วัดมีรูปหล่อรูปเหมือน พระครูบรรหารกบินทร์เขตต์ (แก้ว รตฺนสาโร) อดีตเจ้าอาวาส
==อ้างอิง==
แก้วฟ้ารังษี
วัดทุ่งสว่างชัยภูมิ

วัดทุ่งสว่างชัยภูมิ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองยโสธร จังหวัดยโสธร ห่างจากชุมชนเมืองเก่าประมาณ 800 เมตร ปัจจุบันชุมชนขยายตัวออกไปจนถึงวัด จนทำให้วัดตั้งอยู่ใจกลางเมือง ห่างจากตลาดสดเพียง 600 เมตร
จากพงศาวดารเมืองยโสธร ฉบับของพระยามหาอำมาตยาธิบดี มีความว่าเมื่อ พ.ศ. 2368 เมื่อครั้งที่เจ้าอนุวงศ์เมืองเวียงจันทน์ คิดกบฏต่อกรุงเทพ พระบาทสมเด็จพระนั่งเกล้าเจ้าอยู่หัวจึงโปรดเกล้าฯ ให้พระยาราชสุภาวดีเป็นแม่ทัพ แต่ก็เสียทีให้ฝ่ายเจ้าอนุวงศ์ พระยาราชสุภาวดีจึงให้ถอยกำลังมาตั้งอยู่ที่เมืองยโสธร แล้วทำพิธีปฐมกรรมตัดไม้ข่มนาม ณ บริเวณวัดทุ่งสว่างชัยภูมิ ต่อมาอุปฮาดแพงรักษาการเจ้าเมืองยโสธร ได้จัดกองทัพไปช่วยรบทางเมืองเสียมราฐ ประทายเพชร และพระตะบอง ก่อนออกทัพก็ได้ทำพิธีที่เนินตรงวัดทุ่งสว่างชัยภูมิ เมื่อมีชัยชนะกลับมา จึงได้กลับมาสร้างธาตุเจดีย์ ภายหลังตั้งเป็นวัดชื่อ วัดชัยชนะสงคราม มีอีกนามว่า วัดบูรพาทิศาราม ภายหลังได้อัญเชิญรอยพระพุทธบาท จากวัดใต้ศรีมงคลมาประดิษฐานไว้ภายในธาตุเจดีย์ แต่ต่อมาได้ย้ายรอยพระพุทธบาทจำลองไปไว้ที่วัดศรีธรรมาราม ธาตุเจดีย์องค์นี้ได้รับการบูรณะเมื่อ พ.ศ. 2474
จากข้อมูลของสำนักงานพระพุทธศาสนาแห่งชาติ วัดทุ่งสว่างชัยภูมิตั้งวัดเมื่อ พ.ศ. 2480 ได้รับพระราชทานวิสุงคามสีมาเมื่อ พ.ศ. 2505 พระเจดีย์เก้ายอด สร้างด้วยอิฐถือปูน รูปแบบศิลปะลาว ฐานต่ำรูปทรงสี่เหลี่ยม มีประตูทางเข้าด้านหน้าด้านเดียว  ด้านหน้าซุ้มประตูประดับด้วยลายปูนปั้น
==อ้างอิง==
ทุ่งสว่างชัยภูมิ
สหภาพไอบีเรีย

สหภาพไอบีเรีย (Unión Ibérica; União Ibérica) เป็นสหราชวงศ์ระหว่างราชอาณาจักรสเปนและราชอาณาจักรโปรตุเกสภายใต้ราชบัลลังก์สเปนในช่วงปีค.ศ. 1580 จนถึง ค.ศ. 1640 ซึ่งได้รวมเอาดินแดนทั้งหมดในคาบสมุทรไอบีเรียรวมถึงดินแดนโพ้นทะเลในอาณัติของโปรตุเกสทั้งหมดมาอยู่ภายใต้การควบคุมของกษัตริย์สเปนของฮาพส์บวร์ค ซึ่งได้แก่ พระเจ้าเฟลิเปที่ 2 พระเจ้าเฟลิเปที่ 3 และพระเจ้าเฟลิเปที่ 4 การรวมราชวงศ์นั้นเริ่มขึ้นในช่วงวิกฤติการณ์สืบราชบัลลังก์โปรตุเกสใน ค.ศ. 1580 ต่อเนื่องยังสงครามการสืบราชบัลลังก์โปรตุเกส และสิ้นสุดลงภายหลังสงครามฟื้นฟูโปรตุเกสซึ่งได้มีการก่อตั้งราชวงศ์บรากังซาเพื่อปกครองโปรตุเกส
กษัตริย์สเปนของฮาพส์บวร์คเป็นเพียงองค์ประกอบเดียวที่เชื่อมต่อระหว่างอาณาจักรและดินแดนต่าง ๆ โดยปกครองถึง 6 รัฐบาลในกัสติยา อารากอน โปรตุเกส อิตาลี ฟลานเดอส์ และหมู่เกาะอินดีส โดยที่รัฐบาลและกฎหมายต่าง ๆ ของแต่ละอาณาจักรนั้นยังมีความเป็นอิสระจากกัน
==อ้างอิง==
อ
อ
มาร์ติน แลนเดา

มาร์ติน เจมส์ แลนเดา (Martin James Landau; 20 มิถุนายน ค.ศ. 1928 – 15 กรกฎาคม ค.ศ. 2017) เป็นนักแสดง ครูสอนการแสดง โปรดิวเซอร์ และบรรณาธิการหนังสือการ์ตูนชาวอเมริกัน อาชีพของเขาเริ่มขึ้นเมื่อคริสต์ทศวรรษ 1950 โดยปรากฏเป็นนักแสดงสมทบในภาพยนตร์ของอัลเฟรด ฮิตช์ค็อก เรื่อง เหนือมฤตยู (1959) ประกบกับแครี แกรนต์ รวมถึงนักแสดงประจำในซีรีส์โทรทัศน์เรื่อง  อิมพอสซิเบิล (1966–1969) และ  1999 (1975–1977)
แลนเดาได้รับรางวัลลูกโลกทองคำ สาขานักแสดงสมทบชายยอดเยี่ยม – ภาพยนตร์  และยังถูกเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมเป็นครั้งแรก จากบทบาทของเขาในภาพยนตร์เรื่อง ทักเกอร์ เดอะแมนแอนด์ฮิสดรีม (1988) ครั้งที่สองในภาพยนตร์ของวูดดี อัลเลนเรื่อง ไคร์มแอนด์มิสดีเมียนเนอร์ (1989) การแสดงของแลนเดาจากบทสมทบ เบลา ลูโกซี ในภาพยนตร์เรื่อง จะห่วยจะชุ่ย พี่ขอลุยด้วยใจ (1994) ส่งผลให้เขาได้รับรางวัลออสการ์ รางวัลสมาคมนักแสดงภาพยนตร์และโทรทัศน์ และรางวัลลูกโลกทองคำ เขายังคงรับงานแสดงภาพยนตร์และโทรทัศน์ต่อไป รวมทั้งดำรงตำแหน่งเป็นประธานของแอกเตอร์สตูดิโอซึ่งเป็นโรงเรียนสอนการแสดงในฮอลลีวูด จวบจนเสียชีวิตในเดือนกรกฎาคม ค.ศ 2017
== อ้างอิง ==
== แหล่งข้อมูลอื่น ==
มาร์ติน แลนเดา ที่มหาวิทยาลัยวิสคอนซิน แมดิสัน
มาร์ติน แลนเดา ที่เดอะโททัลพิกเจอร์เซมมินาร์
บุคคลที่เกิดในปี พ.ศ. 2471
บุคคลที่เสียชีวิตในปี พ.ศ. 2560
นักแสดงภาพยนตร์ชายชาวอเมริกัน
นักแสดงละครโทรทัศน์ชายชาวอเมริกัน
นักแสดงชายชาวอเมริกันในศตวรรษที่ 20
นักแสดงชายชาวอเมริกันในศตวรรษที่ 21
นักแสดงสมทบชายยอดเยี่ยม รางวัลออสการ์
ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
บุคคลจากบรุกลิน
ราชอาณาจักรบาเลนเซีย

ราชอาณาจักรบาเลนเซีย (Regne de València, ; Reino de Valencia; Regnum Valentiae) ซึ่งตั้งอยู่บริเวณชายฝั่งตะวันออกของคาบสมุทรไอบีเรีย เป็นอาณาจักรองค์ประกอบของราชบัลลังก์อารากอน เมื่อราชบัลลังก์อารากอนรวมกับราชบัลลังก์กัสติยาเพื่อก่อตั้งราชอาณาจักรสเปน อาณาจักรบาเลนเซียจึงกลายเป็นหนึ่งในองค์ประกอบสำคัญในราชาธิปไตยสเปน
ราชอาณาจักรบาเลนเซียก่อตั้งขึ้นใน ค.ศ. 1238 เมื่อครั้งที่ยังมีสถานะเป็นไตฟาของชาวมัวร์ซึ่งต่อมาได้รับการพิชิตกลับมาในเรกองกิสตา ต่อมาได้ถูกยุบพร้อมกับอาณาจักรต่าง ๆ ที่เคยเป็นส่วนหนึ่งของราชบัลลังก์อารากอนตามพระราชกฤษฎีกานูเอบาปลันตาซึ่งพระเจ้าเฟลิเปที่ 5 แห่งสเปนทรงตราขึ้นใน ค.ศ. 1707 หลังจากสงครามสืบราชบัลลังก์สเปน
ในระหว่างที่มีสถานะเป็นราชอาณาจักร บาเลนเซียได้ใช้การปกครองโดยกฎหมายผ่านทางกฎบัตรบาเลนเซีย (Furs of Valencia) ซึ่งให้อำนาจและบทบาทในการปกครองตนเองภายใต้ราชบัลลังก์อารากอน และภายใต้ราชอาณาจักรสเปนในเวลาต่อมา
==อ้างอิง==
ราชบัลลังก์อารากอน
รัฐสิ้นสภาพในทวีปยุโรป
พระราชกฤษฎีกานูเอบาปลันตา

พระราชกฤษฎีกานูเอบาปลันตา (Decretos de Nueva Planta; Decrets de Nova Planta) เป็นพระราชกฤษฎีกาจำนวนหนึ่งที่พระเจ้าเฟลิเปที่ 5 พระมหากษัตริย์สเปนพระองค์แรกจากราชวงศ์บูร์บง ทรงลงพระปรมาภิไธยในระหว่าง ค.ศ. 1707 ถึง ค.ศ. 1716 ซึ่งอยู่ในช่วงสงครามสืบราชบัลลังก์สเปนและหลังมีสนธิสัญญายูเทรกต์มายุติสงครามนั้นไปแล้วเล็กน้อย
==ผลแห่งพระราชกฤษฎีกา==
พระราชกฤษฎีกานี้มีผลในทางปฏิบัติเป็นการก่อให้เกิดรัฐสเปนและความเป็นพลเมืองสเปน โดยล้มเลิกการแบ่งแยกทางกฎหมายทั้งหมดระหว่างชาวกัสติยากับชาวอารากอน พระราชกฤษฎีกายังยกเลิกเขตแดนและพิกัดอัตราภาษีทั้งหมดภายในประเทศ ยกเว้นแต่ในดินแดนบาสก์ นอกจากนี้ พระราชกฤษฎีกายังให้พลเมืองของรัฐสเปนที่ก่อตั้งขึ้นใหม่นั้นมีสิทธิค้าขายกับอาณานิคมอเมริกันและเอเชียซึ่งไม่ถือเป็นอาณาเขตเฉพาะของราชบัลลังก์กัสติยาอีกต่อไป อนึ่ง รัฐบาลในมาดริดยังจะได้แต่งตั้งข้าราชการชั้นสูงโดยตรง และสถาบันส่วนใหญ่ในพื้นที่ที่กลายเป็นองค์กรส่วนท้องถิ่นแล้วก็จะต้องถูกยกเลิก ส่วนคดีความนั้นก็จะต้องฟ้องและต่อสู้กันเป็นภาษากัสติยา ซึ่งได้กลายเป็นภาษาหนึ่งเดียวของรัฐบาลแทนภาษาละติน ภาษากาตาลา และภาษาอื่น ๆ ในสเปนแล้ว
==อ้างอิง==
แคว้นกาตาลุญญา
แคว้นบาเลนเซีย
สิทธิทางภาษา
กฤษฎีกา
โคโรชิ ไอ

โคโรชิ ไอ  เป็นซีรีส์มังงะญี่ปุ่น เขียนเรื่องและวาดภาพโดย Fe ตีพิมพ์ในนิตยสารมังงะแนวโชโจะ Monthly Comic Gene ตั้งแต่เดือนตุลาคม พ.ศ. 2558 และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 11 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Platinum Vision เริ่มฉายในเดือนมกราคม พ.ศ. 2565
== ตัวละคร ==
== หมายเหตุ ==
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2558
อนิเมะที่ออกฉายในปี พ.ศ. 2565
การ์ตูนญี่ปุ่นแนววีรคติ
การ์ตูนญี่ปุ่นแนวโชโจะ
อเวนเจอร์สแคมปัส

อเวนเจอร์สแคมปัส (Avengers Campus) เป็นสวนสนุกในธีมจักรวาลภาพยนตร์มาร์เวล ส่วนหนึ่งของดิสนีย์แคลิฟอร์เนียแอดเวนเจอร์, วอลต์ดิสนีย์สตูดิโอส์พาร์ก ดิสนีย์แลนด์ปารีส และฮ่องกงดิสนีย์แลนด์ พื้นที่ในธีมของจักรวาลมาร์เวลได้รับการพัฒนาในสามสวนสนุก โดยได้แรงบันดาลใจจากจักรวาลภาพยนตร์มาร์เวล โดยจะเกิดขึ้นใน "สวนสนุกจักรวาลมาร์เวล" รวมไปถึงจักรวาลคู่ขนานในมาร์เวลมัลติเวิร์ส ซึ่งเหตุการณ์การดีดนิ้ว เหตุการณ์ที่เกี่ยวข้องและผลกระทบที่ตามจาก มหาสงครามล้างจักรวาลจะไม่ได้เกิดขึ้นบนพื้นที่นี้ สวนสนุกจะถูกออกแบบโดยวอลต์ดิสนีย์อิเมจจิเนียร์ริงร่วมกับมาร์เวลสตูดิโอส์ และมาร์เวลธีมเอ็นเตอร์เทนเมนต์
สวนสนุกทั้งสามแห่งนี้ในอดีตเคยเป็นพื้นที่จัดงานอีเวนต์ตามฤดูกาลในธีมมาร์เวล ซึ่งมีความต้องการเอาตัวละครมาร์เวลมารวมตัวไว้ในสวนสนุก
จากสามทวีปที่แตกต่างกัน พื้นที่ในธีมมาร์เวลจะถูกกำหนดให้เป็น "วิทยาเขตซุปเปอร์ฮีโร่" ของภูมิภาคเฉพาะ ซึ่งจะช่วยให้นักท่องเที่ยวกลายเป็นวีรบุรุษได้ โดยแต่ละพื้นที่จะมีเครื่องเล่นและความบันเทิงที่แตกต่างกัน ขณะเดียวกันก็มีจุดที่เชื่อมต่อระหว่างกันอย่างแน่นหนาด้วยการแบ่งปันเรื่องราวร่วมกัน
== ดิสนีย์แคลิฟอร์เนียแอดเวนเจอร์ ==
=== เครื่องเล่นและความบันเทิงในปัจจุบัน ===
Guardians of the Galaxy – Mission: Breakout!
Guardians of the Galaxy – Awesome Dance Off!
Heroic Encounters
Web Slingers: A Spider-Man Adventure
Ancient Sanctum
Avengers Headquarters
=== เครื่องเล่นและความบันเทิงในอนาคต ===
Avengers Quinjet Experience (เปิดในเฟส 2)
=== ร้านอาหาร ===
Pym Test Kitchen
Pym Tasting Lab
Shawarma Palace
Terran Treats
=== ร้านค้า ===
The Collector's Warehouse
WEB Suppliers
Campus Supply Pod
ไฟล์:Disney California Adventure (51242302340).jpg|Avengers Headquarters
ไฟล์:Disney California Adventure (51242306845).jpg|Web Slingers: A Spider-Man Adventure
ไฟล์:Disney California Adventure (51240536827).jpg|Ancient Sanctum
ไฟล์:Disney California Adventure (46839185762).jpg|Guardians of the Galaxy – Mission: Breakout!
ไฟล์:Disney California Adventure (51241253571).jpg|WEB Suppliers
ไฟล์:Disney California Adventure (51242016279).jpg|Pym Test Kitchen
ไฟล์:Disney California Adventure (51240539042).jpg|Shawarma Palace
== วอลต์ดิสนีย์สตูดิโอส์พาร์ก ==
=== ความบันเทิงในปัจจุบัน (ส่วนหนึ่งของแบล็กล็อต) ===
Heroic Encounter: Spider-Man
=== เครื่องเล่นและความบันเทิงในอนาคต ===
Avengers Headquarters
Iron Man-themed renovation of Rock 'n' Roller Coaster
Web Slingers: A Spider-Man Adventure
"Mission Control" Heroic Encounter Facility
=== ร้านอาหารในอนาคต ===
Pym Test Kitchen
Avengers Canteen Service
=== ร้านค้าในอนาคต ===
Stark's Test I.A Mall
W.E.B. Suppliers
== ฮ่องกงดิสนีย์แลนด์ ==
=== เครื่องเล่นและความบันเทิงในปัจจุบัน (ส่วนหนึ่งของทูมอร์โรว์แลนด์) ===
Ant-Man and The Wasp: Nano Battle!
Expo Assembly Station - Heroic Encounter
Iron Man Experience
Iron Man Tech Showcase
=== ร้านค้าในปัจจุบัน (ส่วนหนึ่งของทูมอร์โรว์แลนด์) ===
Expo Shop
Pavilion Gifts
=== เครื่องเล่นและความบันเทิงในอนาคต ===
Avengers Quinjet Experience
=== ร้านอาหารในอนาคต ===
Stark Expo themed Restaurant
== ดูเพิ่ม ==
 กาแล็กซีส์เอดจ์
แพนดอรา – เดอะเวิลด์ออฟอวตาร
== อ้างอิง ==
== แหล่งข้อมูลอื่น ==
Official Disney California Adventure website
อเวนเจอร์ส (หนังสือการ์ตูน)
มัสยิดแห่งชาติบัยตุลมุกัรร็อม

บัยตุลมุกัรร็อม (بيت المكرّم; বায়তুল মোকাররম; บ้านศักดิ์สิทธิ์) เป็นมัสยิดแห่งชาติของประเทศบังกลาเทศ ตั้งอยู่ที่ใจกลางธากา เมืองหลวงของประเทศ มัสยิดนี้สร้างเสร็จใน ค.ศ. 1968 โดยมีความจุมากกว่า 42,000 คน
==สถาปัตยกรรม==
โครงสร้างอาคารที่เป็นลูกบาศก์มีแบบจากกะอ์บะฮ์ที่มักกะฮ์ ทำให้มันมีรูปร่างโดดเด่นแตกต่างจากมัสยิดอื่น ๆ ในประเทศ
==อ้างอิง==
==แหล่งข้อมูลอื่น==
Baitul Mukarram the National Mosque of Bangladesh
Baitul Mukarram National Mosque
มัสยิดในธากา
สัญลักษณ์ประจำชาติบังกลาเทศ
ปากีสถานตะวันออก
มัสยิดในประเทศบังกลาเทศ
อำเภอบิดบะดะฮ์

บิดบะดะฮ์ (بدبدة) เป็นอำเภอในเขตผู้ว่าการมะอ์ริบ ประเทศเยเมน ใน พ.ศ. 2546 อำเภอนี้มีประชากร 18,214 คน
==อ้างอิง==
บิดบะดะฮ์
อำเภอชอฮ์ดอดโฆดอ

ชอฮ์ดอดโฆดอ (چاه دادخدا) เป็นอำเภอในเทศมณฑลแกลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 23,641 คนใน 5,111 ครัวเรือน อำเภอนี้ไม่มีเมือง แต่แบ่งออกเป็น 3 ตำบลคือ: ตำบลชอฮ์ดอดโฆดอ, ตำบลมอร์ซ และตำบลแรเมชก์
== อ้างอิง ==
ชอฮ์ดอดโฆดอ
ตำบลชอฮ์ดอดโฆดอ

ชอฮ์ดอดโฆดอ (چاه دادخدا) เป็นตำบลในอำเภอชอฮ์ดอดโฆดอ เทศมณฑลกอลเอเยแกนจ์ จังหวัดเคร์มอน ประเทศอิหร่าน แบ่งออกเป็น 39 หมู่บ้าน จากสำมะโน พ.ศ. 2549 อำเภอนี้มีประชากร 11,979 คนใน 2,517 ครัวเรือน
== อ้างอิง ==
ชอฮ์ดอดโฆดอ
เทศมณฑลแคฮ์นูจ

แคฮ์นูจ (کهنوج) เป็นเทศมณฑลในจังหวัดเคร์มอน ประเทศอิหร่าน โดยมีแคฮ์นูจเป็นเมืองหลักاطلس گیتاشناسی استان‌های ایران  จากสำมะโน พ.ศ. 2549 เทศมณฑลนี้มีประชากร (รวมส่วนที่ภายหลังแยกเป็นเทศมณฑลฟอร์ยอบ) 102,269 คนใน 21,780 ครัวเรือน ถ้าไม่รวมส่วนนั้จะเหลือ 70,664 คนใน 15,029 ครัวเรือน เทศมณฑลนี้มีอำเภอเพียงแห่งเดียวคืออำเภอกลาง และมีเมืองเพียงแห่งเดียวคือแคฮ์นูจ
==อ้างอิง==
แคฮ์นูจ
ชอฮ์ดอดโฆดอ

ชอฮ์ดอดโฆดอ หรือ ชอเฮดอดโฆดอ (چاه دادخدا) อาจหมายถึง:
ชอฮ์ดอดโฆดอ (จังหวัดเคร์มอน)
ชอฮ์ดอดโฆดอ (จังหวัดซีสถานและบาโลชิสถาน)
อำเภอชอฮ์ดอดโฆดอ ในจังหวัดเคร์มอน
ตำบลชอฮ์ดอดโฆดอ ในจังหวัดเคร์มอน
ชอฮ์ดอดโฆดอ (จังหวัดเคร์มอน)

ชอฮ์ดอดโฆดอ (چاه دادخدا) เป็นหมู่บ้านในตำบลชอฮ์ดอดโฆดอ อำเภอชอฮ์ดอดโฆดอ เทศมณฑลกอลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 1,172 คนใน 253 ครัวเรือน
== อ้างอิง ==
หมู่บ้านในประเทศอิหร่าน
พอเคลอต

พอเคลอต (پاكلات) เป็นหมู่บ้านในตำบลชอฮ์ดอดโฆดอ อำเภอชอฮ์ดอดโฆดอ เทศมณฑลกอลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 103 คนใน 22 ครัวเรือน
== อ้างอิง ==
หมู่บ้านในประเทศอิหร่าน
เอสแฟนด์ (จังหวัดซีสถานและบาโลชิสถาน)

เอสแฟนด์ (اسفند) เป็นหมู่บ้านในตำบลโจลเกเยชอฮ์ฮอเชม อำเภอโจลเกเยชอฮ์ฮอเชม เทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 2,469 คนใน 447 ครัวเรือน
== อ้างอิง ==
หมู่บ้านในประเทศอิหร่าน
เอสแฟนด์ (ประเทศอิหร่าน)

เอสแฟนด์ (اسفند) อาจหมายถึง:
เอสแฟนด์ (จังหวัดกีลอน)
เอสแฟนด์ (จังหวัดโฮร์โมซกอน)
เอสแฟนด์ (เทศมณฑลแอนแบรอบอด) จังหวัดเคร์มอน
เอสแฟนด์ (เทศมณฑลซีร์จอน) จังหวัดเคร์มอน
เอสแฟนด์ (จังหวัดซีสถานและบาโลชิสถาน)
==ดูเพิ่ม==
เอสแฟนดียอร์ (ชื่อ)
เอสแฟนด์ (เทศมณฑลซีร์จอน)

เอสแฟนด์ (اسفند) เป็นหมู่บ้านในตำบลพอรีซ อำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 66 คนใน 15 ครัวเรือน
== อ้างอิง ==
หมู่บ้านในประเทศอิหร่าน
กูเกิล แชต

กูเกิล แชต (Google Chat, อดีตมีชื่อว่า แฮงเอาต์ส แชต (Hangouts Chat) เป็นซอฟต์แวร์การสื่อสารที่พัฒนาโดยกูเกิลที่มีระบบส่งข้อความทันทีและห้องแชตรวม โดยเป็นหนึ่งในสองแอปที่สร้างไว้ทดแทนกูเกิล แฮงเอาต์ส ส่วนอีกอันคือกูเกิล มีต กูเกิลวางแผนหยุดบริการกูเกิล แฮงเอาต์สในเดือนตุลาคม ค.ศ. 2019
เดิมทีมีให้ใช้เฉพาะลูกค้ากูเกิล เวิร์กสเปซ (อดีตมีชื่อว่า G Suite จนถึงเดือนตุลาคม ค.ศ. 2020) เท่านั้น ด้วยคุณสมบัติที่เหมือนกันในทุกแพ็กเกจ ยกเว้นแพ็กเกจพื้นฐานที่ไม่มีตัวเก็บรักษาข้อมูล อย่างไรก็ตาม ในเดือนตุลาคม ค.ศ. 2020 กูเกิลประกาศแผนที่จะเปิดกูเกิล แชตให้แก่ผู้บริโภคให้เร็วสุดใน ค.ศ. 2021 หลังแฮงเอาต์สหยุดบริการอย่างเป็นทางการ และแชตเริ่มให้บัญชีผู้บริโภค "เข้าใช้งานก่อน" ในเดือนกุมภาพันธ์ ค.ศ. 2021 แฮงเอาต์ยังคงเป็นผลิตภัณฑ์ระดับผู้บริโภคของผู้ใช้บัญชีกูเกิลระดับมาตรฐาน ในเดือนเมษายน ค.ศ. 2021 จึงมีการจำหน่ายกูเกิล แชตฟรีในฐานะบริการ "เข้าใช้งานก่อน" สำหรับผู้ใช้ที่ใช้มันแทนแฮงเอาต์ส
==อ้างอิง==
== อ่านเพิ่ม ==
ซอฟต์แวร์สำหรับไอโอเอส
ซอฟต์แวร์สำหรับแอนดรอยด์ (ระบบปฏิบัติการ)
ซอฟต์แวร์ข้ามแพลตฟอร์ม
เอเวอเริด

เอเวอเริด (Everöd) เป็นเขตเมืองในเทศบาลคริสเตียนสตัด เทศมณฑลสกัวเนอ ประเทศสวีเดน ใน ค.ศ. 2010 มีผู้อยู่อาศัยในบริเวณนี้ 885 คน
== อ้างอิง ==
เขตเมืองในประเทศสวีเดน
ตำบลโซร์เฆกอลเอฮ์

โซร์เฆกอลเอฮ์ (سرخ قلعه) เป็นตำบลในอำเภอกลาง เทศมณฑลกอลเอเยแกนจ์ จังหวัดเคร์มอน ประเทศอิหร่าน แบ่งออกเป็น 50 หมู่บ้าน จากสำมะโน พ.ศ. 2549 ตำบลนี้มีประชากร 19,860 คนใน 4,220 ครัวเรือน
==อ้างอิง==
ตำบลในประเทศอิหร่าน
ซูแปร์โกปปาอีตาเลียนา ฤดูกาล 2021

ซูแปร์โกปปาอีตาเลียนา ฤดูกาล 2021 (ภายใต้ชื่อว่า ซูเปอร์คัพ เฟรคเซียรอสซา สำหรับเหตุผลด้านผู้สนับสนุน) จะเป็นครั้งที่ 34 ของ ซูแปร์โกปปาอีตาเลียนา, ฟุตบอลอิตาเลียนซูเปอร์คัพ. ครั้งนี้เป็นการลงเล่นระหว่าง อินเตอร์นาซีโอนาเล, ผู้ชนะของ เซเรียอา ฤดูกาล 2020–21 แชมเปียนชิป, และ ยูเวนตุส, ทีมชนะเลิศของ โกปปาอีตาเลีย ฤดูกาล 2020–21. เมื่อวันที่ 11 พฤศจิกายน ค.ศ. 2021, ครั้งนี้ได้รับการประกาศว่าจะลงเล่นในวันที่ 12 มกราคม ค.ศ. 2022 ที่ ซานซีโร, มิลาน.
==แมตช์==
===รายละเอียด===
{| width=92%
|-
|
|
|}
{| width="100%"
|valign="top" width="40%"|
|valign="top"|300px
|valign="top" width="50%"|
|}
==ดูเพิ่ม==
เซเรียอา ฤดูกาล 2020–21
โกปปาอีตาเลีย ฤดูกาล 2020–21
==หมายเหตุ==
== อ้างอิง ==
2021
ฟุตบอลถ้วยอิตาลีในฤดูกาล 2021–22
วัดไพรพัฒนา

วัดไพรพัฒนา เป็นวัดราษฎร์สังกัดคณะสงฆ์ฝ่าย ธรรมยุติกนิกาย ตั้งอยู่ในตำบลไพรพัฒนา อำเภอภูสิงห์ จังหวัดศรีสะเกษ เริ่มก่อตั้งขึ้นเมื่อปี พ.ศ. 2524 ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2551 มีพระครูโกศลสิกขกิจ ( หลวงพ่อพุฒ วายาโม ) เจ้าคณะอำเภอภูสิงห์ เป็นเจ้าอาวาส
วัดไพรพัฒนาได้ขอประทานพระบรมสารีริกธาตุ จากสมเด็จพระญาณสังวร สมเด็จพระสังฆราช สกลมหาสังฆปริณายก (สมเด็จพระสังฆราชเจ้า กรมหลวงวชิรญาณสังวร) เพื่ออัญเชิญไปประดิษฐานบรรจุไว้ ณ มณฑปปราสาทหลวงปู่สรวงวัดไพรพัฒนา ซึ่งเป็นสถานที่ตั้งสรีระสังขารของ หลวงปู่สรวง,ดาบสซวง บายตึ๊กเจีย หรือที่รู้จักกันในนาม หลวงปู่สรวง เทวดาเดินดิน เกจิอาจารย์ที่เคารพนับถือของพุทธศาสนิกชนชาวจังหวัดศรีสะเกษ ศิษยานุศิษย์ประชาชนชาวไทยและประชาชนชาวกัมพูชาได้มาเคารพกราบไหว้ขอพร เป็นศูนย์รวมจิตใจของประชาชนทั่วไปทั้งชาวไทยและชาวกัมพูชา โดยพระเจ้าวรวงศ์เธอ พระองค์เจ้าอทิตยาทรกิติคุณ เสด็จเป็นองค์ประธานในพิธีบรรจุพระบรมสารีริกธาตุบนยอดมณฑปปราสาทหลวงปู่สรวง,ดาบสซวง เมื่อวันที่ 8 กันยายน พ.ศ. 2559 เวลา 15.34
==อ้างอิง==
ไพรพัฒนา
อักษรนันทินาครี

นันทินาครี เป็นอักษรพราหมีที่สืบมาจากอักษรนาครี ซึ่งปรากฏในคริสต์ศตวรรษที่ 7 มีการใช้อักษรนี้และอักษรรูปแบบต่าง ๆ จากอักษรนี้ในภูมิภาคที่ราบสูงเดกกันตอนกลางและอินเดียตอนใต้ และมีการค้นพบต้นฉบับภาษาสันสกฤตในอักษรนันทินาครีมากมาย แต่ยังไม่ได้ทับศัพท์ ต้นฉบับบางส่วนของมัธวาจารยา (Madhvacharya) แห่งสำนักทวายตา เวทัน (Dvaita Vedanta) ของศาสนาฮินดู เขียนด้วยอักษรนันทินาครี
อักษรนี้เป็นอักษรพี่น้องของอักษรเทวนาครีที่พบในบริเวณอื่นของประเทศอินเดีย
==ศัพทมูล==
นาครี มาจากคำว่า नगर (nagara) หมายถึง นคร
มีผู้พบจารึกอักษรนันทินาครีในสมัย Kakatiya ที่ Mahabubabad ห่างจากนันทินคร ไฮเดอราบาด 212 กิโลเมตร
==เทียบกับอักษรเทวนาครี==
อักษรนันทินาครีและเทวนาครีมีความคล้ายคลึงและใกล้ชิดมาก แต่ก็มีความแตกต่างอย่างเป็นระบบ อักษรนันทินาครีมีรูปสระมากกว่า และรูปพยัญชนะน้อยกว่าอักษรเทวนาครี
==อ้างอิง==
==แหล่งข้อมูลอื่น==
Palaeographical Importance of Nandinagari, HareKrsna.com
อักษรในตระกูลอักษรพราหมี
อักษรโบราณ
มาร์ก ไรแลนซ์

เซอร์ เดวิด มาร์ก ไรแลนซ์ วอเตอส์ (Sir David Mark Rylance Waters; เกิด 18 มกราคม ค.ศ. 1960) เป็นนักแสดง นักเขียนบท ผู้อำนวยการโรงละคร และนักเคลื่อนไหวชาวอังกฤษ เขาเป็นผู้อำนวยการทางศิลป์คนแรกของเชกสเปียรส์โกลบในลอนดอนระหว่าง ค.ศ. 1995 และ 2005 หลังได้รับการฝึกที่ราชสถานศิลปะการละคร ไรแลนซ์เปิดตัวระดับมืออาชีพที่โรงละครซิติเซนส์ ณ เมืองกลาสโกว์เมื่อ ค.ศ. 1980 จากนั้นเขาได้ปรากฏอยู่ในละครเวทีเรื่อง รักจะแต่งต้องแบ่งหัวใจ (1994) และ เยรูซาเลม (2010) ซึ่งทำให้เขารางวัลลอเรนซ์โอลิวีเอร์ สาขานักแสดงนำชายยอดเยี่ยมจากทั้งสองเรื่อง นอกจากนั้นยังปรากฏอยู่ในละครบรอดเวย์ โดยได้รับรางวัลโทนีถึงสามครั้งได้แก่ นักแสดงนำชายยอดเยี่ยม จากเรื่อง โบอิงโบอิง (2008) และ เยรูซาเลม (2011) นักแสดงสมทบชายยอดเยี่ยม จากเรื่อง ราตรีที่สิบสอง (2014)
ไรแลนซ์ปรากฏอยู่ในภาพยนตร์หลายเรื่อง ซึ่งรวมถึง พรอสเพโรบุกส์ (1991), แอลเจิลส์แอนด์อินเซกต์ (1995), อินสทิทิวต์เบนจาเมนตา (1996), รักไร้บท (2001) และ บัลลังก์รัก ฉาวโลก (2008) เขาได้รับความสนใจจากการแสดงเป็นรูดอล์ฟ เอเบล ในภาพยนตร์ของสตีเวน สปีลเบิร์กเรื่อง  จารชนเจรจาทมิฬ (2014) อันเป็นผลงานที่ทำให้เขาชนะรางวัลออสการ์และแบฟตา สาขานักแสดงสมทบชายยอดเยี่ยม ต่อมาได้ร่วมงานกับสปีลเบิร์กอีกครั้งในบทนำเรื่อง ยักษ์ใหญ่หัวใจหล่อ (2016) ซึ่งเป็นภาพยนตร์โลดโผนที่ดัดแปลงจากหนังสือสำหรับเด็กของโรอาลด์ ดาห์ล และเจมส์ ฮัลลีเดย์ ในเรื่อง สงครามเกมคนอัจฉริยะ (2018) อิงจากนวนิยายในชื่อเดียวกัน นอกจากนั้นยังปรากฏอยู่ในภาพยนตร์เกี่ยวกับสงครามโลกครั้งที่สองของคริสโตเฟอร์ โนแลน ในเรื่อง ดันเคิร์ก (2017) และภาพยนตร์เกี่ยวกับสงครามเวียดนามของแอรอน ซอร์กิน ในเรื่อง ชิคาโก 7 (2020)
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2503
บุคคลที่ยังมีชีวิตอยู่
นักแสดงชายชาวอังกฤษในศตวรรษที่ 20
นักแสดงชายชาวอังกฤษในศตวรรษที่ 21
นักแสดงสมทบชายยอดเยี่ยม รางวัลออสการ์
ชาวอังกฤษเชื้อสายไอริช
ผู้ที่ได้รับรางวัลโทนี